Den Vest-Sjællandske Avis, 1837-07-06
Udenlandske Etterretninger. Politiet i Constantinopel var i de første Dage af Juni Maaned meget beskjæftiget med at komme paa Spor efter en Conspiration, som var rodfæstet i Hovedstaden, men som havde sine Forgreninger i Provindserne. Denne Sammensværgelse skulde støtte sig paa Tilhængere af de forlængst glemte Janitscharer, og var heller ikke meget at frygte; men saadanne Optrin ere dog ubehagelige nok, da de forstyrre den Tillid, som man i nogen Tid har havt til Regjeringens Styrke. De Skyldige ville uden Tvivl blive straffede, og derefter kunde det være at ønske, at man foretog en omstændelig Undersøgelse, for at komme paa Spor efter alle hemmelige Fjender af den nuværende Sultan, og at man ikke ved en altfor hurtig Proces afskar alle Traade, der kunde lede til at opdage dem. Nogle troe, at Mehemed allevegne staaer i Baggrunden, hvor det kommer an paa at gjøre Porten Fortred. Men i nærværende Tilfælde turde man maaskee gjøre ham Uret, og snarere tilskrive den religiense Fanatisme Skylden herfor. Sultanen derimod befinder sig fuldkommen vel. Han beskjæftiger sig meget med administrative Forordninger. Hans Reise skal have oplyst ham angaaende mange Mangler, som Landets høiere Bestyrelse lider under. Det er derfor af megen Vigtighed, at en Fyrste seer Meget selv med egne Øine, og at han foretager Reiser i sine Stater, men kun for at undersøge Alt, ikke for at lade sig hylde og tilbede Man taler endnu stedse om Sultanens Reise til den russiske Leier; men den vil vel neppe blive foretaget thi de store Udgifter, som den nylig gjorte Excursion i det Jndre af Landet har foraarsaget Statens Kasse, vil knap tilstæde en Reise i Udlandet, hvortil endnu større Udgifter maatte behøves. Men en Gesandt fra Hoffet skal sendes til Wosnessensk, for at complimentere Keiseren af Rusland i Sultanens Navn Porten har i Sinde at afslutte en Contract med Private om at levere Klædningsstykker til Armeen, og ligeledes om Fremvirkningen og Udsalget af Salt. J Athenen havde et Tilfælde nær afstedkommet en stor Ulykke. En Politiebetjent lod bortføre endeel Sække med Krudt fra en Kjøbmands Huus, og bringe efter en urigtig forstaaet Ordre til sin egen Bolig. Paa Veien fik en af Sækkene et Hul, og det af samme udløbende Krudt dannede en smal Linie En Dreng vilde more sig med at foranstalte et lille Fyrværkerie af denne Krudtlinie og tændte den derfor an. Men herved sprang strax Politiebetjentens Huus i Luften, og en Sidebygning kom i Brand Jmidlertid mistede dog kun to Mennesker Livet ved denne Ulykke. Det er næsten kjedeligt at fortælle Noget fra Spanien; thi Beretningerne bringe aldrig noget endeligt eller fuldstændigt Resultat. Men man er imidlertid nødt til at anføre det Vigtigste af dem, fordi man ikke kan vide, hvortil disse Bevægelser omsider kunne lede og man vilde da savne Begivenhedernes Gang. Dronning-Regentinden har givet en Amnestie, hvorved alle Forbrydere og Fængslede, især Contrebandister, ere blevne eftergivede deres Straf, men hvorved en stor Undtagelse er skeet med Hensyn til politiske Forbrydelser. - Cortes=Præsidentens Svar paa Dronningens Tale indeholder intet Mærkeligt uden denne Phrase: "Ogsaa Ulykken er en Skole, hvori man kan lære den Kunst at regjere og at gjøre Folk lykkelige; thi, er det sandt, at Erobrere og de Ærgjerrige triumphere i Tilfredsstillelsen af deres Lidenskaber, saa er det ikke mindre sandt, at de med deres Fald ende og blive glemte." Ved et kongeligt Decret blive Alle de, der formedelst deres Vægring at ville aflægge Eed paa Constitutionen i 1812 mistede deres Embeder, Ærestegn og deres Værdigheder, igjen indsatte i samme, naar de ville besværge d. A. Constitution af 18de Junii. - Krigen føres imidlertid med den sædvanlige Langsomhed. Espartero lover, men udretter Jntet. J Navarra og Biscana skal den christinske Sag ikke staae paa en bedre Fod, end da Carlisterne vare der. Guipuscaa gjennemstreifes af Gueriller, og Spioner indfinde sig ligesaa hyppigen, som forhen, imellem Dronningens Tropper. Fra Catalonien meddeler en af de sædvanlige Depescher følgende: "Den 21de f. M. drog Prætendenten ind i Sorig, imellem Cordova og Manresa. Den 20de forlod Baron de Meer Cervefra med sin Armee i fire Colonner, og tog Retningen imod Jgnalada og Calaf. Eroles besatte den 25de Landsbyerne i Nærheden af d'Urgel med 12000 Md. Osorio staaer igjen i Puycerda." Man vil slutte sig til af disse Angivelser, at Don Carlos rettede sin Marsch imod Barcellona, da Soria ligger paa den store Landevei fra Salsona til denne Hovedstad i Catalonien. Samme Retning tog ogsaa de Meer: dog saaledes, at han ved hans Jndtræffen paa hiin Hovedvei vil overskjære hiins Marschronte forinden sammes Ankomst til Barcellona, omtrent ved Manresa. J Barcellona synes Nærmelsen af den almindelige Fjende igjen at have bevirket Enighed. Valget af Municipal-Embedsmændene havde fundet Sted den 18de, og var truffet paa flere af de anseeligste Borgere i Staden, hvilke ved en energisk Opfordring til Jndvaanerne havde bevirket talrige Gaver til Understøttelse for de Tropper, som commanderes af Baronen. Om den anden carlistiske Expedition, som under Uranga skal passere Ebro, erfarer man, at samme den 21de befandt sig i Nærheden af Lodosa. (Denne By ligger ved Floden. Espartero var brudt op fra Lerin i samme Retning, og fire portugisiske Batailloner vare dragne fra Vittoria til Lograno, forat hindre Overgangen paa hiin Side.